অল্লু অর্জুনের সিনেমায় ডাক পেলেন কুম্ভমেলার ভাইরাল মোনালিসা!

ওয়েব ডেক্স: কুম্ভমেলায় (Mahakumbh 2025) মালা বেচতে গিয়ে হঠাৎই ভাইরাল হয়েছিল ধূসর চোখের মোনালিসা (Viral Monalisa)। প্রয়াগরাজের (Prayagraj) জনবহুল এই মেলায় তাঁকে তাক করে ছিল এক ডজন ক্যামেরা। মালা বিক্রি লাটে ওঠার জোগাড়। তাঁকে ঘিরে সমাজমাধ্যমেও উত্তেজনা তুঙ্গে। ভয়ের চোটে সুন্দরী মোনালিসা মুখ ঢেকেছিল মাক্সে। কিন্তু ধূসর চোখকে কি ফাঁকি দেওয়ার উপায় আছে! মাক্সের ফাঁক থেকেও উজ্জ্বল দুই চোখ চিনিয়ে দিচ্ছে তিনিই মোনালিসা। কথায় আছে ভাগ্যের ফের। মহাকুম্ভে এসে ভাগ্য বদলে গেল মোনালিসার। এবার তিনি পাড়ি দিতে চলেছেন দক্ষিণী ফিল্ম ইন্ডাস্ট্রিতে।

আরও পড়ুন: পাঁচ দিন পর হাসপাতাল থেকে আজই বাড়ি ফিরছেন সইফ

সিনেপাড়ার অন্দরে গুঞ্জন, আল্লু অর্জুনের ‘পুষ্পা ৩’ ছবিতে অভিনয়ের জন্য নাকি ডাক পেয়েছেন তিনি! কতটা সত্যি আর কতটা গুজব? ভাইরাল ভিডিওতে ভক্তদের একাধিক প্রশ্নের উত্তর দিলেন তিনি। জানালেন, মামাতো বোনেদের সঙ্গে সুখের সংসার তাঁর। পড়াশোনা করেননি একেবারেই। তবে তা নিয়ে কোনও আক্ষেপ নেই। খোশ মেজাজে পাথরের মালা বিক্রি করেন তিনি। এটাই তাঁর রোজগারের একমাত্র পথ।

आज मेरा मेकअप शिप्रा मेकओवर ब्यूटी सैलून द्वारा किया गया ?? धन्यवाद pic.twitter.com/zSJr8NtIRG

— Monalisa Bhosle (@MonalisaIndb) January 20, 2025

ইদানীং ভাইরাল হয়েও বেশ বিরক্ত তিনি। তাঁকে দেখলেই নাকি লোক ছুটে আসে। ছবি তুলতে চায়। এতে নাকি মালা বিক্রিও কমেছে। লাইম লাইটের থেকে দূরে থাক্তেই পছন্দ করেন বেশি। তবে সিনেমা নিয়ে প্রশ্ন করলে এড়িয়ে যান মোনালিসা।